**ZAIMKI - rešitve (7. razred)**

1. **Zaimke v oklepaju postavi v ustrezno obliko.**

Na tekmi nisem videla ne (ti) **tebe**, ne (on) **njega**. Kar pri (midva) **naju** ostani! Novico sem povedala samo (ti) **tebi** in (ona) **njej**. Tonček, ali si (on) **mu (njemu)** napravil kaj hudega? Učiteljica bo danes vprašala (jaz, ti, on) **mene**, **tebe** in **njega**. Ko so sorodniki prišli k (mi) **nam**, so (mi) **nam** povedali veselo novico.

1. **Izberi ustrezen zaimek iz oklepaja.**

Tedaj sem poleg (mene, sebe) **sebe** zaslišala tiho stokanje. Opazovali sva naravo okoli (naju, sebe) **sebe**. Metka je zagledala za (njo, seboj) **seboj** nekaj temnega. Kar (tebi, sebi) **sebi** prepiši vse posledice. Ne oziraj se vedno okrog (tebe, sebe) **sebe**.

1. **Osebne zaimke v oklepaju spremeni v svojilne.**

(Mi) **Naš** avto je pri mehaniku. Govoril je z (ona) **njenim** očetom. Želela si je spoznati (jaz) **mojo** mater. (Midva) **Najinih** koles niso našli. (Ti) **Tvojega** očeta nisem spoznala, ko je hitel mimo mene. (Vi) **Vaša** hiša stoji na hribu. Brat in (on) **njegov** prijatelj sta odšla v kino. (Jaz) **Moja** mama vedno pravi, da ni (jaz) **moja** služkinja. (Oni) **Njihova** hiša je zelo urejena.

1. **Vprašalne zaimke v oklepaju postavi v pravilno obliko.**

S (kaj) **čim** se lahko pohvališ? (Kdo) **Koga** si videl na treningu? O (kaj) **čem** ste se tako veselo pogovarjali? S (kdo) **kom** si prišel domov? (Kdo) **Komu** se naj zahvalim? (Kdo) **Koga** ni bilo na izletu?

1. **Na črte zapiši pravilne oblike oziralnih zaimkov.**

To je edino, s (kar) **čimer** se ne strinjam. (Kar) **Čemur** se vi čudite, se drugi smejejo. (Kdor) **Kdor** ne uboga, ga tepe nadloga. S (kdor) **komer** sem se pogovarjal o tem, mi je dal prav. (Kar) **Kar** srce misli, jezik govori. (Kar) **Česar** ne poznaš, se izogibaj. (Kdor) **Kogar** si ti že povabila, ne bom vabila še jaz.

1. **Dopolni povedi z ustreznim vprašalnim zaimkom.**

S **čim** ti lahko postrežem? **Kaj** ti je povedal Boris? Povej mi, s **kom** se družiš, pa ti povem, **kdo** si. **Česa** nisi razumel? S **čim** si se ranil? O **čem/kom** si mi pripovedoval včeraj? S **čim** naj plača, ko ničesar nima?

1. **Oziralne zaimke postavi v ustrezen sklon.**

(Kdor) **Kogar** se bojimo, tega ne ljubimo. Pri (kdor) **komer** si bil včeraj, bodi še danes. (Kar) **Česar** ne želiš sebi, ne želi drugim. S (kar) **čimer** so mu postregli, vse je odklonil. S (kdor) **komer** sem se srečal, vsakdo me je začudeno pogledal.

1. **Vstavi vprašali zaimek kdo ali oziralni zaimek kdor.**

**Kdo** je pred vrati? **Kdo** ti je poslal razglednico? **Kdor** hodi z odprtimi očmi po svetu, marsikaj vidi. Ali ti je povedala, **kdo** pride danes na obisk? **Kdor** molči, desetim odgovori. **Kdor** ve, naj dvigne roko.

1. **Podčrtaj zaimke in jim določi vrsto.**

**Kakšno** je danes kosilo? **vprašalni**

**Takšno** kot zmeraj: enolončnica in pecivo. **kazalni**

Danes je bila **tista** sladkarija, **ki** jo imamo najraje. **kazalni**, **oziralni**

Še sreča, da **naše** mame ne vedo, da ne pojemo vsega, **kar** skuhajo. **svojilni**, **oziralni**

1. **V povedih poišči zaimke in jih prepiši na ustrezne črte.**

Peter **mi** je pokazal **svoj** album. O **čem** razmišljaš? **Vajinih** staršev ni bilo na sestanku. H **komu** je prišel sosed? Marjeta je večja kot **njena** sestra. Nisem pričakoval **takšnega** izbruha. Gledalci so povedali **svoje** mnenje o predstavi. **Ta** torba je mamina. Včeraj **mi** je mama posodila **svoje** kolo, kajti **moje** je bilo pokvarjeno. Zelo sem se veselil, da bom vozil **tisto** kolo. **To** sem povedala samo **vam**. Pokliči **me** proti večeru.

Osebni zaimki: **mi** (meni), **mi** (meni), **vam**, **me** (mene)

Svojilni zaimki: **vajinih**, **njena**, **moje**

Povratno svojilni zaimek: **svoj**, **svoje**, **svoje**

Vprašalni zaimki: **čem**, **komu**

Kazalni zaimki: **takšnega**, **ta**, **tisto**, **to**